Die geskiedenis van 'n streek is in groot mate die verhaal van sy ekonomiese opbloei en agteruitgang soos dit in die sosio-kulturele lewe van die gemeenskap neerslag vind. As dit voorspoedig gaan, is daar 'n toestroming van mense en die gevolglike opbloei van skole, kerke en gemeenskapsfasiliteite. As dit egter sleg gaan, vind ontvolking plaas wat tot 'n afname in gemeenskapsaktiwiteite en die ineenstorting van dienste aanleiding kan gee. Ekonomiese toestande het dus direk betrekking op die kwaliteit van die lewe van 'n streek se inwoners.
•	Opsomming: Nadat dit vir die eerste keer in 1752 op die togkaart van die Beutler-ekspedisie ingeskryf is, het die benaming Kannaland teen die volgende dekade 'n algemene geografiese verwysing geword. Ten spyte van ...